"Ühenduses" dr Charles Stanleyga.
Et evangeelium leviks kõikjale.
Täna saates: "Mida teha, et töö läheks täie ette?"
Kas sulle meeldib su töö või tahaksid teha midagi muud?
Kas tunned, et saavutad midagi
või tammud ühe koha peal ja mõtled ameti vahetamisele?
Kas pead end heaks töötajaks?
Kas annad oma parima?
Kas sind nähakse kui kristlast?
Kas su töö aitab midagi muuta?
On inimesi, kes ärkavad hommikul ootusärevusega.
Nad on põnevil sellest, mis väljakutseid ja võimalusi tööpäev toob.
On ka selliseid inimesi, kelle jaoks nende töö on kui katk.
Nad proovivad iga hinna eest eemalduda,
lähevad tööle kohustusest ja teevad võimalikult vähe.
Piiblis on tööst palju juttu.
Näiteks öeldakse, et kuus päeva tuleb teha tööd ning seitsmendal puhata.
Samuti, et tööst on kasu.
Piiblis öeldakse ka,
et mehel, kes on oma töös tubli,
läheb kõik korda ja ta koht on kuningate teenistuses.
Kui mõelda kõigile kirjakohtadele, mis puudutavad tööd,
on päris kindel, et Jumal tahab näha meid töötamas.
Sestap tahan täna rääkida, mida tuleb teha, et töö läheks täie ette.
Kui seda laialt ringilt küsida, kostab tavaliselt:
"Mind huvitab rohkem see, kuidas võimalikult palju raha saada."
Selle peale ütleksin,
et keegi ei pane vast pahaks su soovi võimalikult hästi teenida.
Kui aga oled niivõrd lühinägelik, et teed tööd ainult selle pärast,
et saada võimalikult palju raha või lihtsalt tasustatud,
siis on sul oma tööst väga lühinägelik arusaam.
Kui see on ainus, mis sul mõttes keerleb,
lased mööda selle, mis Jumalal sinu jaoks on
ja kuidas Ta tahab su tööd kasutada.
Jääd ilma nii mõnestki õnnistusest,
sest töö ei ole kõigest raha teenimine.
See on eesõigus
arendada Jumalalt saadud oskusi, võimeid ja andeid.
Jumal kasvatab ka su iseloomu,
kui sul tuleb tööl ette raskusi, mida sa mujal ei kohtaks.
Töö annab sulle tunde, et oled midagi korda saatnud,
mis omakorda kasvatab su enesehinnangut.
Tööl lood ka suhteid,
õpid inimestega lävima, neid julgustama ja julgustust vastu võtma.
Oma tööga võid maailmale midagi anda.
Töö ei ole ainult raha teenimine.
Ka see on tähtis, aga mitte ainult.
Tänases jutluses räägime, mida teha, et töö läheks täie ette.
Teeme Piiblist lahti koha, mis sellele vastab.
Koloslastele 3. peatükk.
Koloslastele 3:22 kuni peatüki lõpuni, ning 4:1.
Esimene sõna võib tekitada ebamugavust.
See sõna on "orjad", mistõttu võid arvata, et see ei käi sinu kohta.
Kuigi mõni teist võib tunda, et teeb vahel orjatööd.
Ma seletan teile natuke tausta.
Apostel Paulus pöördub nende poole sõnaga "orjad" seepärast,
et neil päevil peeti Rooma impeeriumis pooli inimestest orjadeks.
Jutt käib arstidest, õpetajatest ja teistest.
Paljud erialainimesed olid orjad. Nad kuulusid kellelegi jõukale.
Siin pole mõeldud orjust tänapäevases mõttes.
Siin kasutatakse sõnu "orjad", "isandad" ja "Issand".
Pange tähele, et kuigi kontekst on teine,
on põhimõte sama.
On töötaja, tööandja
ja on ka suur ülemus Issand Jeesus Kristus.
Põhimõtet, mis kehtis Pauluse ajal, saab kohandada ka meie ajale.
Ärge laske "orjusel" end segada.
Kuulake: "Orjad, olge oma maistele isandatele kuulekad kõiges,
mitte silmapetteks nagu inimeste ees lipitsemiseks,
vaid siira südamega, kartes Issandat.
Mida te iial teete, seda tehke kogu hingest,
nõnda nagu Issandale ja mitte nagu inimestele,
teades, et te saate Issandalt palgaks pärisosa.
Teenige Issandat Kristust!
Sest kes teeb ülekohut,
saab kätte, mis ta on teinud ülekohut, ja ei ole mingit erapoolikust.
Isandad, andke orjadele, mis on õiglane ja kohane,
teades, et ka teil on isand taevas!"
Täna räägime, mida teha, et töö läheks täie ette.
Kui töötad kellegi heaks pool aastat, aasta, kümme või kolmkümmend,
või terve elu, siis mida teha, et see läheks täie ette?
Kui sa seal juba oled, kuidas seda teha?
Annan sulle viis praktilist nõuannet.
Pane need kirja ja mõtle. See on su enda huvides.
Homme pead tööle minema.
Lähed sinna entusiastlikult ja ootusega või hoopis hirmuga.
Miks ärgata igal tööpäeva hommikul hirmuga?
Esimesena pane kirja see:
tööst on kõige rohkem kasu, kui näeme end teenijatena.
Tööst on enim kasu, kui näeme end teenijatena.
Ma tean, et see on risti vastu üldlevinud arvamusele.
Tahetakse oma õigusi, rõhutatakse kuuluvust,
räägitakse vabadusest, hüvitamisest, saamisest.
Teenijaks olemine ja alandlik meelelaad on läbinisti võõrad.
See on ka põhjus, miks ühiskond on just selline.
Oleme jätnud kõrvale põhimõtted, mis puudutavad elu igat aspekti.
Kust ma võtan, et tööd tuleb teha teenija südamega?
Kui usklikul on teenija süda,
siis kannab ta seda endas ju kogu aeg.
Peaksime olema teenija südamega kogu aeg.
See on Jumala lapse tunnus.
Jumal laseb meil siia ilma sündida, tõstab meid üles,
päästab meid, annab teenija südame.
Meie süda peaks olema nagu Jeesuse oma.
Vaatame Filiplastele 2. peatükist üht olulist kohta.
Siin on juttu sellest, et Jeesus, kes on Jumal, sai lihaks.
Filiplastele 2:5.
"Mõtelge iseenestes..." See on teatud suhtumine.
"...sedasama, mida Kristuses Jeesuses:
kes, olles Jumala kuju, ei arvanud osaks olla Jumalaga võrdne,
vaid loobus iseenese olust, võttes orja kuju..."
Alandliku orja.
"...saades inimese sarnaseks; ja ta leiti välimuselt inimesena.
Ta alandas iseennast,
saades kuulekaks surmani, pealegi ristisurmani."
Edasi öeldakse: "Seepärast on Jumal tõstnud ta kõrgemaks kõrgest..."
Jeesus tuli teenima.
Ta tuli orjana inimesi teenima.
Kui tahame, et meie töö läheks täie ette,
peab meil olema Jeesuse süda, milleks on teenija süda.
See muudab meie töö kvaliteeti.
Kui meil on teenija süda,
siis me tahame anda oma parima.
Kui homme tööle minnes lähed kui teenija,
oled rõõmsam, sest tead, et lähed teenima Issandat.
Peale selle mõjutab see teisi positiivselt.
Kui me teenime teisi...
Kui teeme oma tööd teenija südamega,
on meie tunnistusel suurem kaal.
Kui otsime inimestega suhtlust selleks,
et neid teenida, võidame hetkega nende tähelepanu.
Tänapäeval juhtub harva, et keegi tahaks teist teenida.
Kui küsid kelleltki, kuidas saaksid aidata...
Kui sisened poodi ja kuuled "Kuidas saan teid aidata?",
köidab see su tähelepanu.
Aga kujuta ette, kui klient kõnniks poodi ja ütleks:
"Kas keegi hoolib sellest ettevõttest ja võtaks mult raha,
vastaks mu küsimusele, aitaks mul midagi leida?
Müüja lihtsalt seisab."
Võid karta, et kui sul on teenija süda, siis kasutatakse sind ära.
Ka Jeesust kasutati ära.
Asi on suhtumises.
Minu suhtumist ei tohi määrata see, kuidas mind koheldakse.
Peaksin hoopis mõtlema, mida Jumal minult kui usklikult töökohal ootab.
Kui tahad, et su töö läheks täie ette, pead olema teenija.
"Olen siin, et teenida seda, kes minu üle valitseb,
ja neid, kelle heaks ma töötan."
See on esimene ja suurim põhimõte.
Teine on see, et kui tahan, et mu töö läheks täie ette,
peaksin tegema seda otsekui Issandale.
Ülikooli ajal töötasin tekstiilivabrikus.
Olin pleegitustsehhis, kus oli kõige palavam. See oli kohutav.
Poole tunniga olin ligemärg.
Esimesed nädalad alustasin vahetust, kui ema lõpetas.
Tema oli kaheksast neljani, mina neljast keskööni.
Ta töötas teises kohas.
Ta muretses mu pärast, kuigi töötas ise samades tingimustes.
Mind aga tahtis säästa.
Teadsin, et pean oma suhtumist muutma.
Ütlesin: "Issand, teen seda Sulle, otsekui oleksid Sinu mu ülemus."
Kui tööle läksin, ei seganud palavus mind põrmugi.
Ja ma sain Jumalast tunnistada.
Kui läksin tualetti, tuldi minuga rääkima.
Sain tunnistada.
Mul oli keeruline ülemus.
Mõtlesin, et ta kas vallandab mu või saab kristlaseks.
Ta tuli meie ruumi.
Meid oli viis-kuus ja me pidasime väljateenitud pausi.
Jagasin seal oma usku, rääkisin Issandast.
Nad kutsusid mind diakoniks. Huvitav, miks.
Ülemus tuli sisse, nägi meid, raputas pead ja läks minema. Ei ühtki sõna.
Järgmine suvi võttis ta mu küsimusi esitamata uuesti tööle.
Kui oleksin jäänud vana suhtumise juurde,
et siin on nii palav, kes siin üldse töötada tahaks,
see on mu piinamiseks, täielik põrgu, ma ei suuda...
Nii ei oleks keegi mu tunnistust kuulanud,
ma poleks sinna kauaks jäänud ega järgmine suvi tagasi läinud.
Mingil hetkel mõistame, et kuigi teeme justkui maailmalikku tööd,
on Jumal meid sinna pannud ja me teeme seda Talle.
Meie suhtumine muutub täielikult.
Oleme paremad töötajad, paremad tunnistajad.
Teame oma südames, et teeme tööd Issandale.
Teame, et Ta on meid sinna pannud. Seal pole lihtne, seal on ebaõiglust,
tööaeg on halb ja nii edasi.
Kui aga hakkame hädaldama,
oleme nagu kõik teised, ja meie tunnistus ei ole usutav.
Praeguse aja suurimaid hädasid on see,
et paljud käituvad kirikus teistmoodi kui tööl.
Meie tunnistus sellele maailmale kaotab mõju ja väe,
kuigi nad vajavad seda hädasti.
Minu küsimus on,
kas su töökaaslased teavad rääkimatagi, et sa oled kristlane?
Poleks vaja öelda: "Ma olen kristlane. Katsuge te mu juures nilbusi rääkida."
Kuula nüüd hoolega. Sinu elu...
Pane tähele. Sinu elu peaks olema niivõrd Jeesuse Kristuse valduses,
et kui sa ruumi sisened,
ütleb juba su olek midagi.
Sa ei pea ütlema, et oled kristlane.
Su olek kõneleb.
Vaimuga täidetud usklikus on midagi.
Temalt ei pea küsima, kas ta on usklik.
Temas on midagi.
See midagi on Jeesus, kes temas elab.
Nad näevad seda ja tulevad küsima.
Nad näevad, kuulevad, teavad, et sinus on midagi teistmoodi.
Sa ei pea midagi ütlema.
Nad hakkavad ise küsima, ja siis saad rääkida,
mida Jumal on su elus teinud ja kuidas Ta on sind samas olukorras aidanud.
Meie töö peaks olema Issandale.
Nüüd kolmanda juurde.
Selleks et töö läheks täie ette,
peaks Kristus olema meie autoriteet.
Meie Ülemus.
Võid mõelda, et oleks sinu ülemus ka nii hea.
Asi ei seisne selles.
Vaata 21. salmi: "Orjad,
olge oma maistele isandatele kuulekad kõiges..."
Kuula nüüd hoolega, sest ma ei taha, et valesti aru saaksid.
Võid öelda: "Kui sa teaksid, mida mind tööl tegema pannakse."
Siin öeldakse, et "olge oma maistele isandatele kuulekad kõiges".
Sul võidakse paluda teha midagi sündsusetut, ebaausat,
väärat, ülekohtust ehk ebapiibellikku.
Kui aga antud ülesanne nende alla ei käi, on sinu kohustus seda teha.
Kui sa ei ole nõus seda tegema ning keeldud,
tuleb vahetada tööd või suhtumist.
Siin salmis on öeldud, kes on Ülemus.
Me töötame Suure Ülemuse heaks,
kes on loonud kõik asjad
ja kes on andnud teatud inimestele võimu.
Tema on see, kes seab inimesed kõrgetele kohtadele, kuningad troonile,
ning kukutab nad.
On neid, kes on väga võimukad, egoistlikud, üleolevad, uhked,
kasutavad oma võimu, et inimesi hirmutada ja ära kasutada,
nõuavad midagi, mida ei peaks.
Nende aeg tuleb.
"Ma ei pea seda taluma."
Peame taluma nii kaua, kuni Jumal lubab edasi liikuda.
Ma mõistan, et mõned olukorrad on väga rasked ja keerukad.
"Kuidas sina kui pastor võid mõista?" Iga pastor teab,
mida tähendab juhtida inimesi,
kellele ta ei meeldi või kes tahavad uut juhti.
Tema aga teenib ennastsalgavalt neid ja Jumalat aastast aastasse.
Teda kritiseeritakse ja mida kõike veel. Iga pastor teab.
Meie teenime Issandat nagu sinagi oma ametikohal.
Sa ei paki asju kokku, kui läheb raskeks.
Kui tahad töölt lahkuda lihtsalt seetõttu, et seal on raske,
võib olla, et Jumal on su sinna pannud,
et sinu sees tööd teha.
Ta hoiab sind seal teatud aja,
et kasvatada su iseloomu, jõudu, püsivust.
Ta laseb sind halvasti kohelda, et õpiksid teisi hästi kohtlema.
Võib olla, et Jumal valmistab sind ette ning tugevdab su jalgealust.
Võid tahta töölt lahkuda,
sest on raske, palk on väike, kohtlemine on halb.
Võib-olla laseb Jumal sul kogeda ebameeldivusi,
et õpiksid kohtlema inimesi nii, nagu Tema neid kohtleb.
Ära lahku, kui Jumal pole sulle öelnud.
Tema on Ülemus.
On neid, kes arvavad, et nad on jumalad.
Lihtsalt naerata ja palu Jumalal neile armu anda, sest nende aeg tuleb.
Mida Jumal kõige rohkem vihkab? Uhkust ja üleolevust.
Enda paremaks pidamist, kõike seda.
Õnneks on neid, kes on avastanud,
et parimat tööd teevad need, kes pole uhked, egoistlikud ega võimuahned.
Need, kes teistest hoolivad.
Kes hoolivad.
Et su töö läheks täie ette,
pead tunnustama oma Ülemust, kelleks on Jeesus ise.
Neljas põhimõte.
Et su töö läheks täie ette,
tuleb sul pidada teisi inimesi väärtuslikuks.
Pidada neid väärtuslikuks.
See tähendab, et nad ei ole kasutamiseks.
Kasutatakse asju. Inimesed on armastamiseks ja austamiseks.
Jah, on palju sellised töökohti,
kus on ebaõiglust ja ärakasutamist.
Kui kedagi pahasti koheldakse, ei mõelda sellele,
et Jumal mõistab kohut ja Ta ei lase sel igavesti kesta.
Võib juhtuda, et sa ei saa õiglast palka.
Tööandja võib katsetada, kui vähese eest oled nõus töötama.
Armas sõber, kui sa oled kristlasest tööandja,
aga maksad töötajatele nii vähe kui võimalik,
siis tea, et ükski kristlane ei tee nii.
Vaevalt et Jeesus mõtleks: "Kui vähese eest ma ta tööle saaksin?
Kui vähe võin vabu päevi anda?"
Võid olla kõrgel kohal, aga kui kohtled inimesi halvasti...
"See käib töö juurde." Ei käi!
Halb kohtlemine ei käi töö juurde, Jumala vaatepunktist.
Küll aga käivad armastamine, hoolimine, lahkus.
Aga kui mõni on lohakas ja laisk?
Siis võta ta ette, aga armastavalt.
Räägi, et see pole vastuvõetav. Ära vaata pealt.
Praegu käib jutt halvast kohtlemisest,
mis ei kasvata kelleski tugevust ega püsivust,
ei ehita kedagi üles ega näita talle, milleks ta on võimeline.
Jutt käib ärakasutamisest, ebaõiglusest.
Vaatame uuesti, mida siin öeldakse.
Koloslastele 4:1: "Isandad..." Need on tööandjad.
"...andke orjadele, mis on õiglane ja kohane,
teades, et ka teil on isand taevas!"
Iga tööandja, iga firma juht peab seda kuulma.
"Teades, et ka teil on isand taevas!"
See on kõigeväeline Jumal, sinu Isand.
Nõustud sellega või mitte,
kuid Jeesus Kristus on see, kellele pead vastust andma.
Vaikus.
Viimane punkt.
Selleks et meie töö läheks täie ette,
peame arvestama nii praegust kui tulevast tasu.
Nii praegust kui tulevast.
Kui arvad, et su tasu on kõigest raha,
kõigest palganumber, oled jätnud tähtsaima kahe silma vahele.
See ei ole ainuke tasu.
See on küll nähtav tasu,
aga nagu ütlesin, võib raskuste kaudu kasvada su iseloom.
Samas võib Jumal ümbritseda sind ka heade inimestega, kes julgustavad.
Inimestega, kes on töökad, ja hea meeleoluga.
Suurepärase tööõhkkonnaga.
Inimestega, kes naudivad... Paljude heade asjadega.
Kõikjal, kus Teda usaldatakse ja üksteist hästi koheldakse.
Ettevõtetes ja kristlikus teenistuses toimub palju head.
Niisiis pole töö üksnes palganumber.
Kuid meie tasu ulatub praegusest veelgi kaugemale.
Tasu, mille oma töö eest saame, ei piirdu rahaga.
Vaatame seda salmi uuesti.
Koloslastele 3:24 ütleb:
"...teades, et te saate Issandalt palgaks pärisosa.
Teenige Issandat Kristust!"
Pidage meeles...
Levinud valearusaam on,
et töö, mida teeme maailmas, on midagi muud.
Et saame tasu vaid selle eest, mida oleme teinud Jeesusele.
Pühapäevakoolis õpetamise, laulmise, jutlustamise, tunnistamise eest.
Ei, Jumal tasub meile iga asja eest.
Mitte mõne, vaid iga asja eest.
"...teades, et te saate Issandalt palgaks pärisosa.
Teenige Issandat Kristust!"
Mõelge, kui Jumal on Suur Ülemus,
siis on Tema see, kes palga üle otsustab.
Tema on Suur Ülemus, iga ettevõtte, iga koha juht.
Tema otsustab, milline on palk.
Osa oma tasust saame kätte praegu,
sest oleme näinud vaeva ja andnud oma aega.
Lõpliku tasu saame kelleltki teiselt.
Võimalik, et sa pole sellele mõelnud,
kuid suurem osa tasust, mis taevas sinu nimele koguneb,
on selle eest, mida oled teinud tööl.
Veedad seal ju ikkagi 40-60 tundi nädalas.
Aga koguduses? Mitte väga palju.
Midagi muud tehes? Vähem.
Suurem osa tasust, mille Issandalt saad,
on see, mida tegid või jätsid tegemata justnimelt tööl.
Oma töökohal.
Arvesse ei lähe ainult koguduses teenimine.
Mõni organiseerib, laulab kooris, õpetab, abistab, korraldab parkimist...
Jumal tasub sulle, kuid 40 tundi nädalas töötad väljaspool.
Jumal tasub iga tööl tehtud heateo eest.
Ta tasub hea töö eest, pingutuste eest,
selle eest, et suhtusid teistesse hästi.
Ta tasub tegudele vastavalt.
Tahan vaid öelda,
et me kõik peame töötama, ja selle on andnud Jumal.
See on meie kui usklike kohustus.
Peame tegema seda kogu südamega.
Mitte mulje avaldamiseks, vaid armastusest Issanda vastu.
Peame tegema seda teisi austades, teenija südamega.
See on Issanda töö, teeme seda Talle.
Usume, et Tema vaatab meie palga järele, ja me ei pea muretsema.
Kui sa pole kristlane, kuidas see sind puudutab?
Sa ei saa kasutada oma täit potentsiaali,
kui Jeesus pole su Päästja, sest sa töötad Talle vastu.
Kui võtad Jeesuse oma Päästjaks, saad andeks oma patud,
lased Tal võtta segavad mõtted ja häbi.
Jumal hakkab su elus tegutsema, saad paremini hakkama,
muutud igas mõttes targemaks.
Jumala Sõna täidab sind.
Hakkad mõtlema ja nägema nagu Tema.
Su käitumine ja suhtumine muutuvad tundmatuseni.
Saad eesõiguse olla Jumala armas sulane.
Ole julge ja palu Jeesuselt oma patud andeks.
Kutsu Ta oma Päästjaks ja palu Tal end muuta.
Kui oled teinud oma tööd lohakalt, olnud laisk, kulutanud asjatult aega,
nõudnud oma õigusi, arvustanud,
siis on viimane aeg laskuda põlvili ja paluda andeks,
et oled Jumalat halvasti teeninud.
Kui oled tööandjana olnud alluvate vastu ebaõiglane, otsinud omakasu,
neid ära kasutanud, selle asemel et armastada,
siis põlvita ja palu andeks, sest oled teinud pattu Jumala vastu.
Justnimelt Jumala vastu.
Palu Jumalalt endale kui tööandjale teenija südant,
et võiksid kaasinimesi teenida.
Siis näevad nad sinus Jeesust.
Ja terve õhkkond muutub.
Piisab ühest inimesest,
kes tahab järgida Jumalat.
Võtame hetke, et paluda Issandat meie igaühe pärast.
Issand, näita mulle, milline töötaja ma olen,
ja näita, mis peaks muutuma.
Isa, aitäh, et armastad meid nii palju, et paned meid silmitsi tõega.
Palvetan, et Püha Vaim kõneleks meile kõigile, kes oleme avatud.
Anname Sulle lubaduse,
et teeme oma tööd teenija südamega.
Me teeme seda Sinu jaoks. Sina oled meie Isand.
Sa armastad meie töökaaslasi.
Usume, et Sina tasustad meid õigel ajal.
Jeesuse nimel, aamen.
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko